钦定古今图书集成/明伦汇编/闺媛典/第280卷 > 皇清十三 > 桑振宇妻周氏
## 钦定古今图书集成/明伦汇编/闺媛典/第280卷 > 皇清十三 > 桑振宇妻周氏

按《句容县志》：周氏，仁信乡人桑振宇妻。少聪颖，年十七归桑，恪遵妇道，奉翁姑惟谨，相夫俾克成业。既十年夫亡，子长者七岁，少者甫四岁。氏搏颡椎心，欲以死殉，亲识老幼靡不感动。欷歔为氏解曰：“夫亡与亡，固无不可，独不为两孤计乎？” 氏遂幡然以抚孤自任，三年未尝见齿，坚贞自矢，独立不挠。子殁抚孙，卒全宗祀。